Dib spilte amatørfotball med US 1er Canton Marseille 1953 i lavere divisjoner da han som 21-åring fattet interessen til Toulon, som da nettopp hadde rykket tilbake opp til Division 2 etter en sesong på tredje nivå i det franske ligasystemet. Dib måtte innfinne seg med å forbli en reservespiller gjennom sin første sesong for Toulon som endte 1981/82-sesongen med fjerdeplass i Division 2 og nådde kvartfinalen av Coupe de France. Dib fant det vanskelig å oppnå spilletid også i 1982/83-sesongen, men fikk i det minste med seg åtte kamper og ett scoret mål i en sesong der Toulon endte med opprykk til Division 1. Med Toulons opprykk til den franske toppdivisjonen foran 1983/84-sesongen fikk Marcel Dib sitt gjennombrudd. Med 26 spilte kamper etablerte han seg på sentral midtbaneplass i en sesong Toulon endte på sekstende plass i Division 1. Etter en vellykket 1984/85-sesong der Toulon endte på sjette plass på tabellen, bladde , nykronede mestere av Coupe de France, opp for å hente Dib til fyrstedømmet.